Αγαπητοί φοιτητές και φοιτήτριες του Τμήματος Μηχανολόγων & Αεροναυπηγών Μηχανικών,

τις τελευταίες εβδομάδες καταγράφεται μία έξαρση της πανδημίας του COVID 19 (το τέταρτο κύμα της πανδημίας είναι σε εξέλιξη), και προφανώς συνοδεύεται από μία αύξηση των κρουσμάτων στο Τμήμα μας.

Για μία ακόμη φορά θα επαναλάβουμε ότι **το μόνο όπλο μας κατά της πανδημίας είναι ο ΕΜΒΟΛΙΑΣΜΟΣ**, και προτρέπουμε τους μη-εμβολιασμένους φοιτητές/τριες μας να σπεύσουν να εμβολιαστούν.

Αν παρ' όλα τα μέτρα που ως Τμήμα και ως Πανεπιστήμιο λαμβάνουμε για τον περιορισμό της επέκτασης της πανδημίας κάποιος φοιτητής/τρια μας νοσήσει, τότε ΑΜΕΣΑ θα πρέπει να ενημερώσει το Τμήμα ώστε να ληφθούν όλα τα αναγκαία και απαραίτητα μέτρα προστασίας των συμφοιτητών του/της και του διδακτικού προσωπικού.

Συγκεκριμένα αν κάποιος φοιτητής/τρια νοσήσει από COVID 19 θα πρέπει ΑΜΕΣΑ να ενημερώσει το Τμήμα.

**Η ενημέρωση για τα κρούσματα θα γίνεται προς την Επιτροπή Υγιεινής & Ασφάλειας (ΕΥ+Α) του Τμήματος (****filippi@upatras.gr****,**

**perrakis@upatras.gr****,** **kitserpes@upatras.gr****).**

**Θα πρέπει να σταλεί e-mail όπου θα αναφέρονται:**

* **ονοματεπώνυμο του φοιτητή/τριας και Α.Μ.**
* **έτος φοίτησης (και κατεύθυνση/τομέας για 4-5 έτος)**
* **αν είναι πλήρως εμβολιασμένος/η και**
* **σε ποια μαθήματα/εργαστήρια/ομάδες ήρθε σε επαφή μέχρι 4 ημέρες πριν τη νόσηση**

Το Τμήμα θα αναλάβει την ενημέρωση της ομάδας των φοιτητών-τριών που θα θεωρηθούν στενές επαφές εντός Τμήματος του νοσήσαντος φοιτητή/τριας, μέσω ανακοίνωσης στο e-class του αντίστοιχου μαθήματος (προφανώς με απόλυτο σεβασμό των προσωπικών δεδομένων).

Παρακαλώ όλους για τη συνεργασία σας, ώστε να ακολουθήσουμε την ανωτέρω διαδικασία και να προστατεύσουμε φοιτητές και διδάσκοντες.

Με εκτίμηση

Β. Κωστόπουλος

Καθηγητής, Πρόεδρος του Τμήματος